Up-111/00
Datum: 2001-06-20T00:00:00.000+02:00
ecli: ECLI:SI:USRS:2001:Up.111.00
vrsta: posamični akt
zadeva: ustavna pritožba
objavljeno: Neobjavljeno | 20.06.2001
dokument: US20901
akt: Ustavna pritožba dr. A. A., B. B., C. C. in Č. Č. zoper sklep Višjega sodišča v Mariboru št. Kp 266/2000 z dne 5. 4. 2000 v zvezi s sklepom senata Okrožnega sodišča v Mariboru št. Ks 183/2000 z dne 27. 3. 2000
resitev: zavrženje
izrek: Ustavna pritožba dr. A. A., B. B., C. C. in Č. Č. zoper sklep Višjega sodišča v Mariboru št. Kp 266/2000 z dne 5. 4. 2000 v zvezi s sklepom senata Okrožnega sodišča v Mariboru št. Ks 183/2000 z dne 27. 3. 2000 se zavrže.
stavek: Ustavno pritožbo je upravičen vložiti le tisti, ki zatrjuje, da mu je bila z izpodbijanim posamičnim aktom kršena njegova človekova pravica ali temeljna svoboščina. Vlagatelj sploh ni priložil novega in posebnega pooblastila za zastopanje v postopku pred Ustavnim sodiščem. Glede na navedeno ni izkazal, da je upravičen za zastopanje oseb, v imenu katerih je vložil ustavno pritožbo.Ustavno sodišče je zato ugotovilo, da je ustavno pritožbo vložila neupravičena oseba in je njegovo ustavno pritožbo zavrglo.
odlocitev: sklep
geslo: Neupravičena oseba kot vlagatelj ustavne pritožbe.

Novo in posebno pooblastilo.
podlaga: Zakon o Ustavnem sodišču (ZUstS), 6., 3. al. 1. odst. 55. čl.
datum_vloge: 2000-03-30T22:00:00.000Z
datum_odlocitve: 2001-06-19T22:00:00.000Z

# Up-111/00

20. 6. 2001

# S K L E P

Ustavno sodišče je v postopku za preizkus ustavne pritožbe dr. A. A., B. B., C. C. in Č. Č., odvetnikov v Ž. na seji senata dne 20. junija 2001

s k l e n i l o :

Ustavna pritožba dr. A. A., B. B., C. C. in Č. Č. zoper sklep Višjega sodišča v Mariboru št. Kp 266/2000 z dne 5. 4. 2000 v zvezi s sklepom senata Okrožnega sodišča v Mariboru št. Ks 183/2000 z dne 27. 3. 2000 se zavrže.

## O b r a z l o ž i t e v

Odvetniki, navedeni v izreku tega sklepa (v nadaljevanju odvetniki), so dne 31. 3. 2000 v imenu D. D. vložili ustavno pritožbo zoper izpodbijane pravnomočne sklepe, s katerimi je sodišče ugotovilo, da so podani vsi zakoniti pogoji za izročitev pritožnika Republiki Italiji.

Ker ustavni pritožbi niso priložili pooblastila za zastopanje, jih je Ustavno sodišče z dopisom dne 21. 3. 2001 pozvalo, naj predložijo posebno in novo pooblastilo, ki bo v skladu s 6. členom Zakona o Ustavnem sodišču (Uradni list RS, št. 15/94 - v nadaljevanju ZUstS) v zvezi s 94. in 95. členom Zakona o pravdnem postopku (Uradni list RS, št. 26/99 - ZPP) dano za zastopanje v postopku pred Ustavnim sodiščem. Opozorilo jih je tudi na posledice, če v postavljenem roku ne bodo predložili ustreznega pooblastila.

Odvetniki so dne 26. 3. 2001 v redu prejeli dopis Ustavnega sodišča, vendar zahtevanega (ustreznega) pooblastila za zastopanje v postopku pred Ustavnim sodiščem niso predložili ne v roku, ki ga je v dopisu določilo Ustavno sodišče, ne kasneje. Ker pritožniki torej niso tisti, ki bi jim bila z izpodbijami akti kršena človekova pravica ali temeljna svoboščina, je Ustavno sodišče ugotovilo, da je ustavno pritožbo vložila neupravičena oseba. Zato je njihovo ustavno pritožbo zavrglo.

Ustavno sodišče je tak sklep sprejelo na podlagi tretje alinee prvega odstavka 55. člena ZUstS v sestavi: predsednica senata dr. Mirjam Škrk ter člana dr. Zvonko Fišer in dr. Ciril Ribičič.

Predsednica senata:

dr. Mirjam Škrk